Rakvere linn, Tiigi tn 3 kinnistu detailplaneeringu
puudutatud isikud		                                         		07.06.2024 nr 5-2/101-5		

Detailplaneeringu esitamine arvamuse andmiseks

Võttes aluseks planeerimisseaduse § 133 lõige 1, teavitame teid võimalusest avaldada arvamust Tiigi tn 3 kinnistu detailplaneeringu kohta. Planeeritava ala suurus on u 23 000 m².
Planeeritav ala hõlmab Tiigi tn 3 kinnistut ja seda ümbritsevaid tänavaalasid.
Detailplaneeringu koostamise eesmärgiks on Tiigi tn 3 kinnistu jagamine ja moodustuvatele kinnistutele ehitusõiguse määramine korterelamute ehitamiseks.
Rakvere linna üldplaneeringu kohaselt on planeeritav ala segafunktsioonilisel alal, mille eesmärk on aidata kaasa kompaktse linnasüdame tekkimisele ning on vajalik kesklinna piirkonna arendamiseks hästi funktsioneerivaks keskuseks. Segafunktsiooniline ala on linnakeskuse ala, kus põimuvad tihedalt kaubandus-teeninduse, elamise, kultuuri- ja puhkefunktsioonid.  
Kaalutluse kohaselt ei ole planeeritav tegevus vastuolus Rakvere linna üldplaneeringuga, kui planeeritakse elamisfunktsiooniga ala.
Muuhulgas määratakse detailplaneeringuga arhitektuur-ehituslikud tingimused, lahendatakse juurdepääsuteed, lahendatakse liikluskorraldus, seatakse haljastuse, heakorra ja keskkonnakaitselised põhimõtted. Kavandatav tegevus ei kuulu keskkonnamõju hindamise ja -juhtimise seaduses loetletud tegevuste hulka, mille puhul oleks vajalik kaaluda keskkonnamõjude eelhindamist. 

Lugupidamisega

(allkirjastatud digitaalselt)
Erkki Leek
Planeerimisspetsialist 

Lisa: Detailplaneeringu materjalid

tel 3225828
erkki.leek@rakvere.ee